ไฟแนนเชียลไดเจสต์
&#8216;ไพลอน&#8217; จ้องปันผลหุ้นยกชั้นขึ้น SET
30 ต.ค. 2565

‘ไพลอน’ จ้องปันผลหุ้นยกชั้นขึ้น SET 
นายบดินทร์ แสงอารยะกุล กรรมการรองผู้จัดการใหญ่ บริษัท ไพลอน (PYLON) เปิดเผยว่า บริษัทมีเป้าหมายจะนำหุ้นบริษัทย้ายจากตลาดหลักทรัพย์เอ็ม เอ ไอ (mai) เข้าจดทะเบียนในตลาดหลักทรัพย์แห่งประเทศไทย (SET) ปัจจุบันบริษัทมีทุนจดทะเบียน 200 ล้านบาท และไม่มีความจำเป็นเพิ่มทุน เนื่องจากฐานะการเงินมีความแข็งแกร่ง แต่มีการหารืออย่างไม่เป็นทางการว่า อาจจะใช้แนวทางการจ่ายเป็นหุ้นปันผลเพื่อให้ทุนจดทะเบียนแตะระดับ 300 ล้านบาท 
ทั้งนี้ จะหยิบยกเรื่องดังกล่าวนำเสนอให้คณะกรรมการบริษัทพิจารณาในการประชุมรอบที่มีการพิจารณางบการเงินประจำปี 2554 และพิจารณาปันผลจากกำไรปี 2554 
สาเหตุที่บริษัทต้องการเข้าจดทะเบียนใน SET เนื่องจากจะได้รับความสนใจจากนักลงทุนมากขึ้น เมื่อใช้เครื่องมือทางการเงิน
ส่วนผลกระทบจากน้ำท่วมคาดว่าจะมีผลลบเพียงระยะสั้น ทำให้การรับรู้รายได้ 30% ของงานในมือกว่า 900 ล้านบาท ในไตรมาส 4 ไม่เป็นไปตามเป้าหมาย ทำให้รายได้ไตรมาส 4 อาจลดลงจากไตรมาสก่อนหน้า ซึ่งทำได้จำนวน 270 ล้านบาท แต่ทั้งปีรายได้น่าเป็นไปตามเป้าหมาย 1,000 ล้านบาท 
อย่างไรก็ตาม ปัญหาน้ำท่วมจะส่งผลดีต่อบริษัทในระยะยาว เพราะจะทำให้มีความต้องการคอนโดมิเนียมสูงขึ้น และน่าจะสนับสนุนให้บริษัทมีการขยายตัวสูงมากกว่าปกติเฉลี่ยปีละ 20% 
“ปีหน้าบริษัทจะได้รับผลดีจากการก่อสร้างรถไฟฟ้าหลายสายพร้อมกันทั้งสีเขียวและสีแดง และโอกาสทางธุรกิจเพิ่มขึ้นจากปัญหาน้ำท่วม พร้อมรับประโยชน์จากมาตรการทางภาษี ซึ่งจะส่งผลดีต่อกำไร” นายบดินทร์ กล่าว 
ศูนย์การค้าเซ็นทรัลลาดพร้าวเปิด 18 พ.ย.นี้ 
บริษัท เซ็นทรัลพัฒนา (CPN) เปิดเผยว่า ศูนย์การค้าเซ็นทรัล พลาซา ลาดพร้าว จะสามารถเปิดให้บริการได้ตั้งแต่วันที่ 18 พ.ย. 2554 เป็นต้นไป หลังจากปิดให้บริการชั่วคราวเมื่อวันที่ 4 พ.ย.ที่ผ่านมา 
ปัจจุบันบริษัทยังคงติดตามสถานการณ์น้ำท่วมของศูนย์การค้าอื่นๆ ของบริษัท ที่ได้รับผลกระทบจากน้ำท่วมอย่างต่อเนื่อง ปัจจุบันศูนย์การค้าที่ยังคงปิดให้บริการ คือศูนย์การค้าเซ็นทรัล พลาซา รามอินทรา m